Փորձաքննության արդյունքների համաձայն՝ ոստիկանության գնդապետ Արթուր Վանոյանի կրծքավանդակի շրջանում ստացած վնասվածքը մահվան հետ անմիջական կապի մեջ է եղել: Վանոյանի մարմնին մեկ հրազենային վնասվածք է եղել, ինչպես նաեւ քերծվածքներ՝ նրա դեմքի եւ նախաբազկի ձախ հատվածում, որոնք եւս առաջացել են կենդանության օրոք՝ մահվանից ոչ շատ առաջ, ըստ փորձաքննության եզրակացության, հասցվել են բութ առարկայով եւ անմիջական կապի մեջ չեն գտնվում Վանոյանի մահվան հետ: